《咏案头四后·球麝墨》
元代·张玉孃

兰煤薰透漏星房，苍壁无痕晕漆光。
万杵龙珠凝海水，十分麝咏泣玄霜。
松烟入砚还矜色，江雨翻云别有香。
风静自林秋气逼，满天诗思动清商。

作者简介：松阳人，字若琼。号一贞居士。宋提举官张懋女。生有殊色，敏惠绝伦。嫁沈佺，未婚而佺卒。玉娘郁郁不乐，得疾卒，年二十八。文章酝藉，诗词尤得风人之体，时以班大家比之。有《兰雪集》。